
ՈՐՈՇՈՒՄ
	18 հուլիսի 2023 թվականի
	թիվ 106
	քաղ. Մոսկվա



Չինաստանի ժողովրդական Հանրապետության ծագում ունեցող եւ Եվրասիական տնտեսական միության մաքսային տարածք ներմուծվող պոլիմերային պատվածքով մետաղագլոցման նկատմամբ հակագնագցման միջոցի գործողությունը երկարաձգելու եւ Եվրասիական տնտեսական հանձնաժողովի կոլեգիայի  2022 թվականի նոյեմբերի 29-ի 
թիվ 186 որոշումն ուժը կորցրած ճանաչելու մասին

«Երրորդ երկրների նկատմամբ հատուկ պաշտպանական, հակագնագցման եւ փոխհատուցման միջոցներ կիրառելու մասին» արձանագրության («Եվրասիական տնտեսական միության մասին» 2014 թվականի մայիսի 29-ի պայմանագրի թիվ 8 հավելված) 109-րդ կետին համապատասխան եւ Եվրասիական տնտեսական հանձնաժողովի կոլեգիայի 2012 թվականի մայիսի 24-ի թիվ 49 որոշմամբ սահմանված՝ հակագնագցման միջոցի գործողության ժամկետը լրանալու կապակցությամբ անցկացված կրկնակի ուսումնասիրության արդյունքներով նախապատրաստված՝ Եվրասիական տնտեսական հանձնաժողովի ներքին շուկայի պաշտպանության դեպարտամենտի զեկույցի հիման վրա Եվրասիական տնտեսական հանձնաժողովի կոլեգիան որոշեց.
1.	Չինաստանի Ժողովրդական Հանրապետության ծագում ունեցող եւ Եվրասիական տնտեսական միության մաքսային տարածք ներմուծվող՝ պոլիմերային պատվածքով մետաղագլոցման նկատմամբ՝ Եվրասիական տնտեսական հանձնաժողովի կոլեգիայի 2012 թվականի մայիսի 24-ի թիվ 49 որոշմամբ սահմանված հակագնագցման միջոցի գործողությունը երկարաձգել մինչեւ 2028 թվականի հուլիսի 17-ը ներառյալ։
2.	Եվրասիական տնտեսական միության անդամ պետությունների՝ մաքսային գործի ոլորտում լիազորված պետական մարմիններին՝
ապահովել Եվրասիական տնտեսական հանձնաժողովի կոլեգիայի 2012 թվականի մայիսի 24-ի թիվ 49 որոշմամբ նախատեսված չափով հակագնագցման տուրքերի գանձումը.
ապահովել Եվրասիական տնտեսական հանձնաժողովի կոլեգիայի 2022 թվականի նոյեմբերի 29-ի թիվ 186 որոշմանը համապատասխան վճարված (գանձված) հակագնագցման տուրքի գումարների՝ նախնական հակագնագցման տուրքերը գանձելու համար սահմանված կարգով հաշվանցման իրականացումը հակագնագցման տուրքին եւ դրա հաշվեգրումը Եվրասիական տնտեսական միության այն անդամ պետության լիազորված մարմնի միասնական հաշվին, որտեղ այն վճարվել (գանձվել) է:
3.	Ուժը կորցրած ճանաչել Եվրասիական տնտեսական հանձնաժողովի կոլեգիայի 2022 թվականի նոյեմբերի 29-ի «Չինաստանի Ժողովրդական Հանրապետության ծագում ունեցող եւ Եվրասիական տնտեսական միության մաքսային տարածք ներմուծվող՝ պոլիմերային պատվածքով մետաղագլոցման նկատմամբ հակագնագցման միջոցի գործողությունը երկարաձգելու մասին» թիվ 186 որոշումը։
4.	Սույն որոշումն ուժի մեջ է մտնում դրա պաշտոնական հրապարակման օրվանից 30 օրացուցային օրը լրանալուց հետո։

	Եվրասիական տնտեսական հանձնաժողովի կոլեգիայի նախագահ՝
	
	Մ. Մյասնիկովիչ

